SPORTO ŠVENTĖ 
„KARTU SU DRAUGU SPORTUOTI SMAGU“ 
KAUNO LOPŠELYJE – DARŽELYJE „RASYTĖ“
Mūsų įstaigos vaikučiai aktyviai sportuoja, dalyvauja įvairiuose renginiuose mieste ir respublikoje, susiranda naujų draugų. 
Vieną gražią rugsėjo dieną mus aplankė draugai iš Vilniaus „Žilvinėlio“ lopšelio – darželio. Visus susirinkusius pasveikino įstaigos direktorė Rita Vaškelienė ir uždegė simbolinę olimpinę ugnį. Norėdami prisiminti mūsų sportininkų pergales Olimpinėse žaidynėse vaikai rungtyniavo, varžėsi atlikdami atskirų olimpinių sporto šakų elementus: dalyvavo „plaukimo“ varžybose, užsidėję gelbėjimo ratą,  „jojo ant žirgų“ penkiakovės rungtyje, dalyvavo „barjerinio“ bėgimo rungtyje, irklavo, žaidė tinklinį net su keturiais balionais iškarto. Žaismingai sportuodami vaikai įtvirtino žinias apie olimpines sporto šakas. Šventės pabaigoje visi dalyviai buvo apdovanoti knygelėmis „Sporto žaidynės“ ir ženkliukais.

Vaikų įspūdžiai:

„Man labai patiko sportuoti, gavom gražią taurę ir daug dovanų“,- džiaugėsi Viltė.
„Ir man smagu buvo varžytis su vilniečiais, kartais laimėdavom, bet dažniausiai buvo lygiosios, nes visi labai stengėsi“,- pritarė Rugilė.
„Man tai viskas labai patiko, tik sunku buvo skaičiuoti pirštukus šokant – nelabai susigaudžiau“,- aiškino Marija.
„O man tai labai smagūs buvo apšilimo pratimai, bet įdomiausia buvo žaisti tinklinį su balionais“,- dalinosi įspūdžiais Henrikas.
„ Man tai labiausiai patiko rungtis su žirgais ir irklavimas“,- teigė Petras.


Informacija neformaliojo ugdymo mokytojos Kristinos Geišienės.
Vaikų mintis užrašė priešmokyklinio ugdymo pedagogė Aušra Leckienė
Nuotraukos direktoriaus pavaduotojos ugdymui Remigijos Kasputienės
(daugiau nuotraukų rasite mūsų įstaigos Facebook‘o paskyroje)
